આ ટીમ શાળામાં પહોંચી હતી. તેમણે બાળકોમાં શિક્ષણનું સ્તર ઉચુ આવે તે માટે પ્રયત્ન હાથ ધરવા શાળાનાં આચાર્ય રમાબેન સોલંકીને સુચના આપી હતી.દરમિયાન તેઓ શાળા કમ્પાઉન્ડમાં ફરતા હતા ત્યારે તેમને શાળાનાં પાછળનાં ભાગે દેશી દારૂની પોટલીઓ તથા ખાલી દારૂની બોટલો મળી આવી હતી. શાળાની દિવાલને લગોલગ અને બાળકો પણ જોઇ શકે તેવી બારીની બાજુમાં જ આ પોટલીઓ અને બોટલો પડી હતી. આ બાબતે શાળાનાં આચાર્યને તાત્કાલીક શિક્ષણ સમિતીમાં લેખિત રજૂઆત કરવા માટે તાકીદ કરી હતી. એક તરફ વિદ્યાનું ધામ છે ત્યાં જ બીજી તરફ ગંદકીનું સામ્રાજ્ય જોઇને શિક્ષણ સમિતીની શાળાનાં આસપાસનાં વિસ્તારમાં દારૂબંધીનો કડકાઇથી અમલ થાય તેવો મનસુબો બનાવ્યો હતો. તેમણે આ બાબતે જિલ્લા પોલીસને પણ જાણ કરી હોવાની માહિતી પણ સાપડી છે.